Dél-dunántúli Teljesítménytúrázó Kupa

2007. kiírása

A Dél-dunántúli Teljesítménytúrázó Kupa egy teljesítménytúrázók számára kiírt túramozgalom.

Célja: A Dunántúl négy déli megyéje (Baranya, Somogy, Tolna, Zala) területén rendezett teljesítménytúrák végigjárásával a régió tájegységeinek, turisztikai értékeinek megismertetése, a rendszeres teljesítménytúrázásra való ösztönzés, valamint az elért sportteljesítmények méltó elismerése. 

Kiírója: Erdők Népe Természetjáró Egyesület

7627 Pécs, Hársfa utca 77.

Résztvevők: A mozgalomban bármely teljesítménytúrázó részt vehet.

A teljesítés feltételei: A mozgalomba minden olyan legalább 20 kilométeres gyalogos és legalább 50 kilométeres kerékpáros teljesítménytúra beleszámít, melyet a négy megye valamelyikének területén rendeznek és szerepel a „Teljesítménytúrák itthon és külföldön 2007” teljesítménytúra-eseménynaptár kiadványban. Megyehatárt átszelő teljesítménytúra ahhoz a megyéhez tartozónak tekintendő, amelyikben a táv nagyobb része halad. Egy rendezvénynek csak egy résztávja számítható be a mozgalomba. A mozgalom három fokozatban teljesíthető:

Arany fokozat: Legalább 15 teljesítménytúra, megyénként legalább 3.

Ezüst fokozat: Legalább 12 teljesítménytúra, megyénként legalább 2.

Bronz fokozat: Legalább 9 teljesítménytúra, megyénként legalább 1.

A díjazás ára: 1500 Ft. igazolólap letölthető a http://5x2x30.cwi.hu oldalról, vagy megrendelhető az alábbi címen: Gruber Mihály, 7627 Pécs, Hársfa utca 77. A fenti összeget 2007. december 1-jéig kell befizetni a kiíró egyesület címére postai úton vagy az egyesület valamelyik teljesítménytúráján személyesen.

Díjkiosztó, a kupák és oklevelek átadása: A rendezőkkel történő egyeztetés alapján.

További információ: 
Gruber Mihály: 70-336-1540, mgruber@vodafone.hu; 



Toplak József: 20-412-7732, kektura@freemail.hu

